
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 463 

24 Μαΐου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Δωρεάν διανομή ελαιολάδου παρέμβασης στους από¬ 
ρους. Περίοδος 1995 . 1 

Ορισμός τόπου συνεδριάσεων των υπηρεσιών του Ει¬ 
ρηνοδικείου του Πρωτοδικείου και της Εισαγγελίας 

Πρωτοδικών Γρεβενών. 2 

Ορισμός τόπου συνεδριάσεων των υπηρεσιών του Ει¬ 
ρηνοδικείου Πταισματοδικείου και Μεταβατικού 

Μονομελούς Πλημμελειοδικείου Εορδαίας. 3 

Σύσταση ιδίου Κοινοτικού Νομικού Προσώπου στην 
Κοιν. Πυλίου Ν. Δωδεκανήσου με την επωνυμία 
«ΣΧΟΛΙΚΗ ΕΠΙΤΡΟΠΗ ΔΗΜΟΤΙΚΩΝ ΣΧΟΛΕΙΩΝ 
ΠΥΛΙΟΥ - ΑΜΑΝΙΟΥ - ΛΙΝΟΠΟΤΙΟΥ - ΝΗΠΙΑΓΩ¬ 
ΓΕΙΟΥ ΚΑΙ ΕΣΠΕΡΙΝΟΥ ΓΥΜΝΑΣΙΟΥ». 4 

Σύσταση ιδίου Κοινοτικού Νομικού Προσώπου στην 
Κοινότητα Κόσκινού Επαρχίας Ρόδου Ν. Δωδεκανή¬ 
σου με την επωνυμία «Σχολική Επιτροπή Δημοτικού 

Σχολείου και Νηπιαγωγείου». 5 

Τροποποίηση συστατικής πράξης Νομικού Προσώπου 

στο Ν. Πρέβεζας. 6 

Τροποποίηση συστατικής πράξης Νομικού Προσώπου 
στο Ν. Πρέβεζας. 7 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 29500/506/1991 από¬ 
φαση της Δ/ντριας ΔΟΠΚ του Υπουργείου ΠΕ.- 
ΧΩ.Δ.Ε. 8 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 180325 (1) 

Δωρεάν διανομή ελαιολάδου παρέμβασης στους από¬ 
ρους. Περίοδος 1995. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΓΕΩΡΓΙΑΣ 

Έχοντας υπόψη τις διατάξεις: 
α) Του άρθρου 22 παράγραφος 3 του Ν.992/79 «Περί 
οργανώσεως των διοικητικών υπηρεσιών για την εφαρ¬ 
μογή της Συνθήκης Προσχώρησης της Ελλάδος στις Ευ¬ 


ρωπαϊκές Κοινότητες και ρύθμισης συναφών θεσμικών και 
οργανωτικών θεμάτων (Α 200). 

β) Του άρθρου 1 παράγραφος 1,2 και 3 του Ν. 1338/83 
«Εφαρμογή του Κοινοτικού Δικαίου (Α34) όπως η παρά¬ 
γραφος 1 τροποποιήθηκε με τη διάταξη του άρθρου 6 πα¬ 
ράγραφος 1 του Ν. 1440/84 (Α70). Συμμετοχή της Ελλά¬ 
δος στο κεφάλαιο, στα αποθεματικά και στις προβλέψεις 
της Ευρωπαϊκής Τράπεζας Επενδύσεων, στο κεφάλαιο 
της Ευρωπαϊκής Κοινότητας Άνθρακος και Χάλυβος και 
του Οργανισμού Εφοδιασμού ΕΙΙΗΑΤΟΜ. 

γ) Του Π.Δ. 402/88 «Περί Οργανισμού του Υπουργείου 
Γεωργίας» καθώς και το Π.Δ. 385/94 που το τροπο¬ 
ποιεί. 

δ) Του άρθρου 29Α του Ν. 1558/85 «Κυβέρνηση και Κυ¬ 
βερνητικά Όργανα (Α187). 

ε) ι) του Ν. 1797/88 «Προμήθειες του Δημόσιου Τομέα 
και ρυθμίσεις συναφών θεμάτων. 

ιι) του ΠΔ 105/89 Προσαρμογή της Ελληνικής νομοθε¬ 
σίας περί Κρατικών Προμηθειών προς το Κοινοτικό Δίκαιο 
και ειδικώτερα προς τις διατάξεις της Οδηγίας 77/62/ 
ΕΟΚ του Συμβουλίου των Ε.Κ. της 21.12.1976 Περί συ¬ 
ντονισμού των διαδικασιών συνάψεως συμβάσεων κρατι¬ 
κών προμηθειών. 

ιιι) του ΠΔ 173/1990 «Κανονισμός Προμηθειών Δημο¬ 
σίου», αποφασίζουμε: 

ΑΡΘΡΟ 1 

Με την παρούσα απόφαση θεσπίζονται συμπληρωμα¬ 
τικά μέτρα που ρυθμίζουν την διαδικασία δωρεάν διανο¬ 
μής ελαιολάδου σε άπορα άτομα της χώρας στα πλαίσια: 

α) Του Καν (ΕΟΚ) 3730/87 του Συμβουλίου που καθο¬ 
ρίζει «τους γενικούς κανόνες για την παροχή τροφίμων 
από τα αποθέματα παρέμβασης σε ορισμένους Οργανι¬ 
σμούς με σκοπό τη διανομή τους στα πιο άπορα άτομα της 
Κοινότητας. 

β) Του Καν (ΕΟΚ) 3149/92 της Επιτροπής που καθορί¬ 
ζει τους λεπτομερείς κανόνες για την χορήγηση τροφίμων 
που προέρχονται από τα αποθέματα της παρέμβασης 
στους απόρους της Κοινότητας όπως τροποποιήθηκε με 
τον Καν (ΕΟΚ) 2826/93. 

γ) Τον Καν (ΕΟΚ) 2826/93 που τροποποιεί τον Καν 
(ΕΟΚ) 3149/92 περί λεπτομερών κανόνων για τη χορή¬ 
γηση τροφίμων προερχομένων από τα αποθέματα παρέμ¬ 
βασης στους απόρους της Κοινότητας. 

δ) Της από 8.9.94 Απόφασης της Επιτροπής «για την 
έγκριση του προγράμματος για την κατανομή στα Κράτη- 

Μέλη των πόρων που θα καταλογισθούν στο έτος προϋπο¬ 
λογισμού 1995 για την παροχή τροφίμων που προέρχονται 
από τα αποθέματα παρέμβασης στα πιο άπορα άτομα της 
Κοινότητας. 

ε) Του Καν(ΕΟΚ) 3813/92 «περί ισοτιμιών» ως και την 
τροποποίηση του (Καν. 3528/93). 
στ) Το σχετικό έγγραφο του ΡΕΟΟΑ (\/Ι/154/94). 
ζ) Της ανάγκης ορισμού φορέα ανάληψης των εργασιών 
που θα προκύψουν στο εσωτερικό της χώρας στα πλαίσια 
υλοποιήσεως του ανωτέρω προγράμματος. 

ΑΡΘΡΟ 2 

Α. Ορισμός φορέα εκτέλεσης έργου 
Για τον ορισμό του φορέα εκτέλεσης του έργου της δω¬ 
ρεάν διανομής ελαιολάδου, θα γίνει από τη Δ/νση ΔΗ.ΛΙ.- 
ΖΩ.ΓΊ, πρόσκληση εκδήλωσης ενδιαφέροντος για να επι¬ 
τευχθούν οι καλύτεροι δυνατοί όροι υλοποίησης του όλου 
προγράμματος. Η οικονομική προσφορά θα συνεκτιμάται 
με την φερεγγυότητα του φορέα για την υλοποίηση του 
προγράμματος και ειδικώτερα με την προηγούμενη εμπει¬ 
ρία στην τυποποίηση ελαιολάδου, την δυνατότητα διαθέ- 
σεως τυποποιητικών μονάδων, ιδιοκτήτων ή ανηκουσών 
σε συνεργαζόμενους φορείς, δίκτυο αποτελεσματικής 
διανομής τυποποιημένου ελαιολάδου σε όλη την χώρα. Οι 
ενδιαφερόμενοι θα πρέπει μαζί με την αίτηση συμμετοχής 
τους στον διαγωνισμό να υποβάλλουν και τα σχετικά δι- 
καιολογητικά που θα αναφέρονται λεπτομερώς στην πρό¬ 
σκληση εκδήλωσης ενδιαφέροντος. Η αίτηση θα συνο¬ 
δεύεται από εγγύηση συμμετοχής στο διαγωνισμό ύψους 
5βαι/τόννο (πράσινη ισοτιμία = 302,837). 

Μετά την υποβολή των αιτήσεων συμμετοχής η αρμόδια 
Επιτροπή του Υπ. Γεωργίας αποστέλει ατομικές προσκλή¬ 
σεις για υποβολή προσφορών στην πρόσκληση ενδιαφέ¬ 
ροντος που θα πρέπει να συμμετάσχουν τουλάχιστον 
τρεις (3) υποψήφιοι. Η προσφορά θα αφορά σε ολόκληρη 
την ποσότητα (6.180,302 τόννους) του έργου της δωρεάν 
διανομής. Στην εν λόγω προσφορά θα αναφέρεται η ποσό¬ 
τητα τυποποιημένου εξαιρετικού παρθένου ελαιολάδου 
που προσφέρει ο υποψήφιος για να διανεμηθεί στους 
απόρους έναντι της ποσότητας των 6.180.302 τόννων 
που θα παραλάβει από την Παρέμβαση. Επίσης θα αναλύ¬ 
εται σε δραχμές το κόστος τυποποίησης και συσκευασίας 
ανά πεντόλιτρο (κόστος δοχείου, χαρτοκιβωτίου, εργα¬ 
τικά, διοικητικά κλπ). 

Στον φορέα που θα αναδειχθεί με την ανωτέρω διαδικα¬ 
σία (ανάδοχος) θα ανατεθεί το έργο της δωρεάν διανομής 
τυποποιημένου «εξαιρετικού παρθένου ελαιολάδου» για 
ολόκληρη την ποσότητα που θα αναφέρεται στην προ¬ 
σφορά του. Η τυποποίηση θα γίνει σε μονάδα ή μονάδες 
που θα δηλώνονται στην προσφορά του και οι οποίες θα 
πρέπει να είναι αναγνωρισμένες από το Υπουργείο Γ εωρ¬ 
γίας της Ελλάδος και να έχουν δικαίωμα λειτουργίας. 

Το έργο της δωρεάν διανομής πρέπει να έχει ολοκληρω¬ 
θεί μέχρι 30.9.95, ενώ το προϊόν θα πρέπει να το έχει απο¬ 
σύρει από την παρέμβαση ο ανάδοχος πριν από την 
31.8.95. Γ ια το σκοπό αυτό θα συνταχθεί σύμβαση μεταξύ 
Υπουργείου Γεωργίας και αναδόχου σύμφωνα με την 
οποία ο τελευταίος αναλαμβάνει να διεκπεραιώσει κατ’ 
εντολή και λογαριασμό του Υπουγείου Γ εωργίας τις σχετι¬ 
κές εργασίες της δωρεάν διανομής. Γ ια την υπογραφή της 
εν λόγω σύμβασης, ο ανάδοχος οφείλει να προσέλθει 
στην Δ/νση ΔΗ.ΛΙ.ΖΩ.Π εντός πέντε (5) εργασίμων ημε¬ 
ρών από την έγγραφη κοινοποίηση σ’ αυτόν της απόφα¬ 


σης κατακύρωσης του έργου για την υπογραφή της σχετι¬ 
κής σύμβασης. Για όλες τις αναλαμβανόμενες από τον 
ανάδοχο εργασίες, την ευθύνη για την ορθή εκτέλεσή 
τους φέρει ο ίδιος έναντι του Υπουργείου Γ εωργίας. 

Β. ΕΝΣΤΑΣΕΙΣ 

Ενστάσεις υποβάλλονται στην Επιτροπή αλλά η τελική 
απόφαση είναι του Υπ.Γεωργίας. 

ΑΡΘΡΟ 3 

Παραλαβή του προϊόντος από την Παρέμβαση 
και Τυποποίηση του. 

Ο ανάδοχος θα παραλάβει το εξαιρετικό παρθένο 
ελαιόλαδο από τους αποθηκευτικούς χώρους της Παρέμ¬ 
βασης (Παράρτημα I, στο οποίο αναφέρονται οι ποσότη¬ 
τες κατά δεξαμενή και τοποθεσία) και έναντι αυτού θα πα- 
ραδόσει στους δικαιούχους απόρους «εξαιρετικό παρθένο 
ελαιόλαδο» ποσότητος ίσης με την αναφερόμενη στην 
προσφορά του, τυποποιημένο σε δοχεία καθαρού περιε¬ 
χομένου (ποιο) 5 λίτρων ή βάρους 4,58 κιλά και σε συ- 
σκευασία χαρτοκιβωτίων των 20 λίτρων. 

Το «εξαιρετικό παρθένο ελαιόλαδο» που υποχρεούται ο 
ανάδοχος να παραδόσει στους απόρους θα είναι σύμφωνο 
με τον Καν(ΕΟΚ) 2569/91 και τις τροποποιήσεις του και 
επί πλέον η υγρασία και ξένες ύλες δεν πρέπει να υπερ¬ 
βαίνουν το 0,2%. 

Το ελαιόλαδο θα τυποποιηθεί σε λεκοσιδηρά δοχεία 
των 5 λίτρων ή 4,58 κιλών καθαρού βάρους (πβίο) και ανά 
τέσσερα δοχεία εντός χαρτοκιβωτίου. Το κάθε χαρτοκι¬ 
βώτιο θα κλείνει είτε με αυτοκόλλητη ταινία είτε με συν¬ 
δετήρες για την συγκόλληση των άκρων των αναδιπλώ¬ 
σεων ώστε να μην υπάρχουν προεξέχοντα τμήματα και 
επίσης σε κάθε χαρτοκιβώτιο θα τοποθετούνται πλαστικά 
τσέρκια σταυρωτά. Οι μοναδικές σημάνσεις που θα υπάρ¬ 
χουν τόσο στα λευκοσίδηρό δοχεία όσον και στα χαρτοκι¬ 
βώτια θα είναι εκείνες που αναφέρονται στο Παράρτημα 

II. Επίσης στο Παράρτημα II αναφέρονται και οι προβλε- 
πόμενες τεχνικές προδιαγραφές των λευκοσιδηρών δο¬ 
χείων και των χαρτοκιβωτίων. 

Οι ενδιαφερόμενοι για συμμετοχή έχουν το δικαίωμα να 
εξετάσουν τα προς διάθεση ελαιόλαδα και να ζητήσουν 
την λήψη δείγματος σε κατάλληλο δικό τους δοχείο, ένα¬ 
ντι πληρωμής στον φορέα της ΓΕΝ. ΔΙΔΑΓΕΠ, με τιμή 
υπολογιζομένη σύμφωνα με τις τιμές αγοράς του ελαιολά- 
δου. Με βάση τα αποτελέσματα των δειγματοληψιών αυ¬ 
τών θα προσδιορίσουν την προσφορά τους που θα αφορά 
στην ποσότητα «εξαιρετικού παρθένου ελαιολάδου» προς 
διανομή. 

Το δείγμα αυτό θα κατανέμεται σε δύο φιαλίδια τα 
οποία θα φέρουν ετικέττα και θα σφραγίζονται παρουσία 
του φορέα, της Δ/νσης Γ εωργίας και του ενδιαφερομένου 
για προσφορά ή ενός αντιπροσώπου του δεόντως εξου¬ 
σιοδοτημένου. Ένα φιαλίδιο παραδίδεται στον ενδιαφε¬ 
ρόμενο, το δε άλλο παραμένει στον φορέα της ΓΕΝ. ΔΙΔΑ- 
ΓΕΠ με σκοπό την ενδεχόμενη επαλήθευσή του με αυτό 
που τυχόν θα ληφθεί μετά την κατακύρωση. 

Μετά την ανάδειξή του ο ανάδοχος υποχρεούται να 
σπεύσει στους αποθηκευτικούς χώρους προκειμένου να 
δειγματίσει και να σφραγίσει τις ελαιοδεξαμενές. 

Αρθρο 4 

Ενίσχυση στην κατανάλωση - Μεταφορικά 

Γ ια την ποσότητα του ελαιολάδου που θα τυποποιηθεί 

και θα διανεμηθεί στους απόρους, προβλέπεται η κατα¬ 
βολή στον τυποποιητή της ισχύουσας ενίσχυσης στην κα¬ 
τανάλωση όπως ορίζεται από τον Καν (ΕΟΚ) 2677/85. 

Οι δαπάνες μεταφοράς θα καλυφθούν σύμφωνα με τον 
Καν (ΕΟΚ) 3149/92 άρθρο 6 παράγραφος 1 (πράσινη ισο¬ 
τιμία 349,469). θα αφορούν δε στις δαπάνες μεταφοράς 
καθαρού ελαιολάδου (πβίο) σε συνολική ποσότητα όση 
αναφέρεται στην προσφορά του αναδάχου και ανεξάρτητα 
αν πρόκειται για θαλάσσια ή δια ξηράς μεταφορά. Αφετη¬ 
ρία κάθε μεταφοράς θεωρείται η ελαιοδεξαμενή του Ορ¬ 
γανισμού Παρέμβασης. 

Στην περίπτωση που ο ανάδοχος έχει δηλώσει περισσό¬ 
τερα του ενός τυποποιητήρια, η διαδρομή «δεξαμενή Ορ¬ 
γανισμού παρέμβασης - Τυποποοιητήριο - Τόπος δικαιού¬ 
χου», θα καθορίζεται σε συνεργασία με την Δ/νση ΔΗ.ΛΙ.- 
ΖΩ.Π με σκοπό την επίτευξη της συντομωτέρας διαδρο¬ 
μής. Στην περίπτωση που ο ανάδοχος έχει δηλώσει ένα 
μόνο τυποποιητήριο τότε θα καθορίζεται σε συνεργασία 
με την ανωτέρω Υπηρεσία η διανομή και διαδρομή «Τυπο- 
ποιητήριο - Τόπος δικαιούχου». 

Αρθρο 5 
Δικαιούχοι 

Δικαιούχοι θα είναι με σειρά προτεραιότητος οι κατω¬ 
τέρω κατηγορίες: (ΠΑΡΑΡΤΗΜΑ III). 

α) Φιλανθρωπικά ιδρύματα και σύλλογοι με φιλανθρωπι¬ 
κές ή αναπτυξιακές δραστηριότητες (ανά άτομο). 

β) Παλινοστούντες εγκατεστημένοι σε παραμεθόριες 
περιοχές (ανά οικογένεια). 

γ) Ορεινές - μειονεκτηκές Κοινότητες και χωριά μη 
ελαιοπαραγωγών και ακριτικών περιοχών (ανά οικογέ¬ 
νεια), όπως αναφέρονται στην υπ’ αριθ. 75/268/οδηγία 
ΕΟΚ και με τις τυχόν σχετικές μειώσεις ή προσθήκες από 
τον Υπουργό Γεωργίας. 

δ) Πολύτεκνοι (ανά οικογένεια). 

Εάν κάποιος ανήκει σε περισσότερες της μιας των ανω¬ 
τέρω κατηγοριών, θα λάβει μία μόνο μερίδα δωρεάν και με 
όποια κατηγορία ο ίδιος επιλέξει. 

Η ποσότης κατά μονάδα δικαιούχου (άτομο, οικογένεια) 
θα καθορισθεί με μεταγενέστερη απόφαση του Υπ. Γ εωρ¬ 
γίας. 

ΑΡΘΡΟ 6 
Α' Εγγυήσεις 

Ο φορέας μετά την ανακήρυξή του και εντός πέντε ερ¬ 
γασίμων ημερών από της κοινοποίησης σ’ αυτόν της από¬ 
φασης κατακύρωσης του έργου υποχρεούται να προσκο¬ 
μίσει στη Δ/νση ΔΗ.ΛΙ.ΖΩ.Π εγγυητική επιστολή καλής 
εκτελέσεως του έργου ύψους 10% της αξίας των 
6.180,302 τόννων (1.000 δρχ. ανά κιλό), με την υποβολή 
της ανωτέρω εγγύησης και αφού υπογραφί η σχετική σύμ¬ 
βαση, ο ανάδοχος δύναται να παραλάβει τις ποσότητες 
ελαιόλαδου του παραρτήματος I. 

Η εν λόγω εγγύηση θα αποδεσμευθεί μετά το πέρας της 
διανομής όλης της προς διανομή ποσότητος και μετά από 
την προσκόμιση των πρωτοκόλλων παράδοσης - παραλα¬ 
βής και των σχετικών αναλυτηρίων ποιότητος Β ελέγχου. 

Η ανωτέρω εγγυητική επιστολή πρέπει απαραίτητα να 
περιλαμβάνει τα ακόλουθα: 

(1) Την ημερομηνία έκδοσης. 

(2) Τον εκδότη, 

(3) Την υπηρεσία προς την οποία απευθύνεται. 

(4) Τον αριθμό της εγγύησης. 


(5) Το ποσόν που καλύπτει η εγγύηση. 

(6) Την πλήρη επωνυμία και τη διεύθυνση του προμη¬ 
θευτή υπέρ του οποίου εκδίδεται η εγγύηση. 

(7) Τον αριθμό της σχετικής σύμβασης. 

(8) Ότι η εγγύηση παρέχεται ανέκκλητα και ανεπιφύλα¬ 
κτα, ο δε εκδότης παραιτείται του δικαιώματος της διαιρέ- 
σεως και διζήσεως. 

(9) Ότι το ποσόν της εγγύησης τηρείται στην διάθεση 
της υπηρεσίας που έχει συνάψει τη σύμβαση και ότι θα κα¬ 
ταβληθεί ολικά ή μερικά χωρίς καμία από μέρος του εκ¬ 
δότη αντίρρηση ή ένσταση και χωρίς να ερευνηθεί το βά¬ 
σιμο ή μη της απαίτησης, μέσα σε τρεις (3) ημέρες από 
απλλής έγγραφης ειδοποίησης. 

(10) Ότι σε περίπτωση κατάπτωσης της εγγύησης, το 
ποσόν της κατάπτωσης υπόκειται σε πάγιο τέλος χαρτο¬ 
σήμου. 

(11) Την ημερομηνία λήξης της ισχύος της εγγύησης. 

(12) Ότι ο εκδότης της εγγύησης υποχρεούται να προ- 
βεί στην παράταση της ισχύος της εγγύησης ύστερα από 
απλό έγγραφο της υπηρεσίας που διενεργεί τον διαγωνι¬ 
σμό. 

Το σχετικό αίτημα πρέπει να γίνει πριν από την ημερο¬ 
μηνία λήξης της εγγύησης. 

Β' Κυρώσεις 

Σε περίπτωση κατά την οποία ο πλειοδότης κληθεί και 
δεν προσέλθει για την υπογραφή της σύμβασης ή την κα¬ 
τάθεση της εγγυητικής καλής εκτέλεσης των όρων της 
διακήρυξης, το κατά νόμον αρμόδιο όργανο με απόφασή 
του επιβάλει κατά την κρίση του στο σύνολο ή μεμονω¬ 
μένα τις παρακάτω κυρώσεις: 

α) έκπτωση του αναδόχου από την στον όνομά του κα- 
τακύρωση και από κάθε δικαίωμά του από αυτή. 

β) κατάπτωση της εγγυήσεως συμμετοχής στο διαγωνι¬ 
σμό. 

γ) εκτίμηση κάθε θετικής ή αποθετικής ζημίας που θα 
προκύψει για το Δημόσιο λόγω μη υπογραφής της σύμβα¬ 
σης και καταλογισμός αυτής στον ανάδοχο. 

δ)πρόσκαιρο ή διαρκή αποκλεισμό του αναδόχου από 
τους διαγωνισμούς του Υπουργείου κλπ. σύμφωνα με το 
άρθρο 34 του Π.Δ. 173/90. 

Σε όσες περιπτώσεις η ζημία τού Δημοσίου δεν δύναται 
να προσδιοριστεί βάσει αποτελεσμάτων διαγωνισμού, ο 
προσδιορισμός αυτής ενεργείται με απόφαση του αρμο¬ 
δίου κατά νόμο οργάνου βάσει παντοζ, κατά την κρίση αυ¬ 
τού στοιχείου πάντως όμως με βάση τις αρχές της καλής 
πίστης λαμβανομένων υπ’ όψιν και των συναλλακτικών 
ηθών. 

ΑΜΦΙΣΒΗΤΗΣΕΙΣ - ΔΙΑΦΟΡΕΣ - ΑΠΟΦΑΣΕΙΣ ΠΕΡΙ ΚΥ¬ 
ΡΩΣΕΩΝ 

Για τυχόν αμφισβητήσεις και διαφορές μεταξύ του 
Υπουργείου Γ εωργίας 3ΓΕΝ ΔΙΔΑΓΕΠ) και του αναδόχου 
κατά την εκτέλεση της παρούσης, αρμόδια είναι τα Διοι¬ 
κητικά Δικαστήρια της Αθήνας και εφαρμογή έχει η Ελλη¬ 
νική Νομοθεσία. 

ΕΚΧΩΡΗΣΗ ΕΡΓΑΣΙΑΣ 

Απαγορεύεται μ εποινή εκπτώσεως και με τις κυρώσεις 
του άρθρ. 6 της παρούσης η εκχώρηση εργασίας μέρους ή 
του συνόλου αυτής χωρίς προηγούμενη ειδική έγκριση της 
Υπηρεσίας και υπογραφή της σχετικής προς τούτο πρά- 
ξεως. 

ΑΡΘΡΟ 7 
Ελεγχοι 

Α' Ελεγχοι στον τόπο της τυποποίησης του προϊόντος 
Οι ανωτέρω Α' έλεγχοι διενεργούνται από ειδική τριμελή 
επιτροπή ή επιτροπές, ανάλογα με τις προβλεπόμενες 
ανάγκες, που συγκροτούνται από τον οικείο Περιφε¬ 
ρειακό Διευθυντή της περιοχής του τυποποιητηρίου ή των 
τυποποιητηρίων, με εισήγηση της οικείας Δ/νσεως Γεωρ- 
γίας και στην οποία θα συμμετέχουν, ένας γεωπόνος, 
ένας οικονομικός ή διοικητικός υπάλληλος και ένας ελε¬ 
γκτής προτεινόμενος από τον ΟΕΕΕ. Σε περίπτωση που 
στον τόπο τυποποίησης δεν υπάρχει εκπρόσωπος του 
ΟΕΕΕ θα αντικαθίσταται από ένα ακόμη γεωπόνο της 
Διεύθυνσης Γεωργίας. 

θα αφορούν δε στον έλεγχο της ποιότητας, της ποσό¬ 
τητας προϊόντος ανά συσκευασία, των υλικών συσκευα- 
σίας, της σημάνσεως, της αρίθμησης των χαρτοκιβωτίων 
κλπ. (ΠΑΡΑΡΤΗΜΑ IV) και θα λαμβάνονται δείγματα προς 
εξέταση από το Γ. Χημείο του Κράτους. 

θα πραγματοποιούνται δε ανά 500 τόννους περίπου ή 
και λιγώτερο ετοίμου προς διανομή προϊόντος μετά από 
ειδοποίηδηση του φορέα. Κατά τον έλεγχο η επιτροπή θα 
διαπιστώνει και την παράδοση ή μη των προηγουμένως 
ελεχθεισών ποσοστήτων. Το Υπουργείο διατηρεί το δικαί¬ 
ωμα και εκτάκτων ελέγχων σε οποιαδήποτε φάση της δια¬ 
δικασίας κρίνει σκόπιμο. 

Τα δείγματα θα αποστέλονται αμέσως στο οικείο πα¬ 
ράρτημα του Γ εν. Χημείου του Κράτους προς εξέταση. Με 
την λήψη των αποτελεσμάτων των αναλύσεων, που θα 
κοινοποιούνται στον ανάδοχο και στη Δ/νση Γ εωργίας και 
αφού το προϊόν αποδειχθεί ποιοτικώς το προβλεπόμενο 
από την παρούσα Απόφαση Υπ. Γ εωργίας, Εθν. Οικονο¬ 
μίας και Οικονομικών, ο ανάδοχος δύναται να το διανείμει. 

Κατά την φόρτωση σε κάθε μεταφορικό μέσο θα παρί- 
σταται εκπρόσωπος της Επιτροπής Α' ελέγχου, που θα ει¬ 
δοποιείται από τον ανάδοχο και θα σφραγίζει το φορτίο, 
θα καταγράφει τους αριθμούς αριθμήσεως των χαρτοκι¬ 
βωτίων, τον αριθμό του αυτοκινήτου και θα ειδοποιεί την 
Δ/νση Γ εωργίας του τόπου προορισμού του φορτίου. 

Ο ανάδοχος δύναται να ζητήσει από την Επιτροπή Α' 
ελέγχου να αρχίσει η διανομή του προϊόντος με δική του 
ευθύνη και πριν από την λήψη των αποτελεσμάτων της 
ανάλυσης των δειγμάτων. 

Β’ Έλεγχοι στον τόπο παράδοσης του προϊόντος στους δι¬ 
καιούχους 

Σε κάθε Νομό θα συγκροτηθούν από τον οικείο Περιφε¬ 
ρειακό Δ/ντή, με εισήγηση της οικείας Δ/νσης Γ εωργίας, 
ανάλογα με τις προβλεπόμενες ανάγκες, τριμελής Επι¬ 
τροπή ή Επιτροπές Β' ελέγχου. Η Επιτροπή Β' ελέγχου θα 
απαρτίζεται από έναν γεωπόνο και δύο οικονομικούς ή 
διοικητικούς υπαλλήλους. 

Η διανομή κατά κατηγορία δικαιούχων θα γίνεται ως κα¬ 
τωτέρω: 

α) Πολύτεκνοι και επαναπατρισθέντες: 

Στην έδρα του νομού, όπου θα έχουν ειδοποιηθεί οι εκ¬ 
πρόσωποί τους να προσελθουν και να παραλάβουν το 
προϊόν. Οι εκπρόσωποι των Οργανώσεων των ανωτέρω θα 
πρέπει να έχουν ειδοποιήσει τα μέλη τους ώστε να προ- 
όελθουν και αυτά να παραλάβουν το προϊόν, θα συντάσ¬ 
σουν δε καταστάσεις αποδεκτών με πλήρη στοιχεία (Ονο¬ 
ματεπώνυμο - αριθμό αστ. ταυτότητας - διεύθυνση - υπο¬ 


γραφή) και θα τις παραδίδουν στην οικεία Δ/νση Γ εωργίας 
όπου θα φυλάσσονται προς διευκόλυνση των Εθνικών και 
Κοινοτικών ελέγχων, 
β) Ιδρύματα: 

Παράδοση στην αποθήκη του ιδρύματος. Σύνταξη κατάστα¬ 
σης αναλόγου ως ανωτέρω α' που θα παραδίδεται στη Δ/νση 
Γεωργίας όπου θα φυλάσσεται για τον ίδιο ως α' λόγο, 
γ) Κοινότητες και χωριά: 

Το μέσο μεταφοράς θα παραδίδει την αναλογούσα πο¬ 
σότητα σε κάθε Κοινότητα και χωριό συνοδευόμενο από 
την Επιτροπή Β' ελέγχου ή εξουσιοδοτημένο μέλος της. Η 
παραλαβή θα γίνεται από τον Προέδρο της Κοινότητας ή 
νόμιμο εκπρόσωπό του. Σύνταξη κατάστασης ως ανωτέρω 
α' και β' που θα παραδίδεται προς φύλαξη στην οικεία Δ/ 
νση Γεωργίας για τον ίδιο ως α', β' λόγο. 

Σε κάθε ανωτέρω περίπτωση α, β, γ όταν το φορτίο 
φθάσει στην έδρα του Νομού (ή σε άλλο σημείο του Νομού 
εφ’ όσον τούτο ζητηθεί από την δ/νση Γ εωργίας), η Επι¬ 
τροπή Β' ελέγχου θα το ελέγχει για τυχόν παραβιάσεις του 
κατά την διαδρομή (έλεγχος σφραγίσματος, σύρματος 
προσδέσεως του μουσαμά, κλπ.). Μετά την αποσφράγιση 
του φορτίου απότην Επιτροπή Β' ελέγχου, θα ακολουθεί η 
διανομή ως ανωτέρω α, β, γ, περιπτώσεις. Σε κάθε ανω¬ 
τέρω περίπτωση η Επιτροπή ή εξουσιοδοτημένο μέλος 
της κατά την εκφόρτωση του προϊόντος θα πραγματοποιεί 
έλεγχο ποσοτικό, σημάνσεως, καταγραφή αριθμών αρίθ¬ 
μησης χαρτοκιβωτίων (υποχρεωτικά) κλπ. 

Έλεγχος ποιοτικός του προϊόντος (δηλ. λήψη δειγμά¬ 
των για ανάλυση στο οικείο Γ εν. Χημείο του Κράτους) θα 
γίνεται κατά την κρίση της Επιτροπής Β' ελέγχου σε όποια 
Κοινότητα, Χωριό, Ίδρυμα, Σύλλογο Πολυτέκνων ή επα- 
ναπατρισθέντων αποφασίσει. 

Όλες τις ανωτέρω παραδόσεις - παραλαβές θα παρα¬ 
κολουθεί η Επιτροπή Β' ελέγχου ή εξουσιοδοτημένο μέ¬ 
λος της. θα συντάσσονται δε σχετικά πρωτόκολλα παρά¬ 
δοσης - παραλαβής μεταξύ αναδόχου και εκπροσώπου 
των δικαιούχων ή νομίμων αντιπροσώπων και των δύο. Τα 
πρωτόκολλα αυτά καθώς και τα αναλυτήρια (για όσες δειγ¬ 
ματοληψίες αποφασίσει η Επιτροπή) θα διαβιβάζονται 
στην Δ/νση ΔΗ.ΛΙ.ΖΩ.Π. 

Σε περίπτωση που κατά την ανάλυση προκύπτει ότι το 
προϊόν δεν ανταποκρίνεται στις προβλεπόμενες ποιοτικές 
προδιαγραφές του «εξαιρετικού παρθένου ελαιολάδου» 
τότε αν αυτή η ανάλυση αφορά στον Α' έλεγχο, ολόκληρη 
η ποσότης των 500 ΤΝ ή της ελεγχθείσης ποσότητος στην 
περίπτωση που ήταν μικρότερη των 500 ΤΝ, απορρίπτεται 
και αντικαθίσταται από τον ανάδοχο. Αν η εν λόγω ανά¬ 
λυση αφορά στον Β' έλεγχο, τότε ολόκληρο το φορτίο του 
μεταφορικού μέσου από το οποίο ελήφθη η δειγματολη¬ 
ψία απορρίπτεται ενώ ταυτόχρονα γίνεται και ανάλογη κα¬ 
τάπτωση της εγγύησης. Ο ανάδοχος στην δεύτερη περί¬ 
πτωση υποχρεούται όχι μόνο να αντικαταστήσει την απορ- 
ριφθείσα ποσότητα αλλά και να επαναδιανείμει με δικές 
του δαπάνες την νέα ποσότητα. 

Τα υλικά δειγματοληψιών (φιαλίδισ κλπ.) θα τα προμη¬ 
θεύει σε κάθε περίπτωση ο ανάδοχος. 

ΑΡΘΡΟ 8 

Τήρηση λογιστικών βιβλίων 

Για την υλοποίηση των διαφόρων ελέγχων Εθνικών και 
Κοινοτικών, ο ανάδοχος θα πρέπει να τηρεί τα απαιτού- 
μενα από την Εθνική και Κοινοτική νομοθεσία λογιστικά 
βιβλία. 

ΑΡΘΡΟ 9 

Ο ανάδοχος υποχρεούται να ασφαλίσει το προϊόν σε πο¬ 
σοστό 110% της αξίας (6.180,302 τόννους) κατά παντός 
κινδύνου σε μια αναγνωρισμένη ασφαλιστική εταιρεία. 

ΑΡΘΡΟ 10 
Κάλυψη δαπάνης 

Η δαπάνη που θα προκύψει από την εφαρμογή της δω¬ 
ρεάν διανομής ελαιολάδου στους απόρους θα καλυφθούν 
καταρχήν από τον Κρατικό Προϋπολογισμό και θα μας 
αποδοθούν απολογιστικά από την Κοινότητα. 

ΑΡΘΡΟ 11 

Ο Υπουργός Γεωργίας εξουσιοδοτείται όπως τροπο¬ 
ποιεί τα παραρτήματα και καθορίζει κάθε λεπτομέρεια της 
παρούσης. 

ΑΡΘΡΟ 12 

Η ισχύς της παρούσης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαΐου 1995 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑ! ΟΙΚΟΝΟΜΙΚΟΝ 

Γ. ΠΑΠΑΝΤΩΝΙΟΥ Α. ΠΑΠΑΔΟΠΟΥΛΟΣ 

ΓΕΩΡΓΙΑΣ 

Γ. ΜΩΡΑΪΪΗΣ 
-♦- 

Αριθ. οικ 5764 (2) 

Ορισμός τόπου συνεδριάσεων των υπηρεσιών του Ειρηνο¬ 
δικείου του Πρωτοδικείου και της Εισαγγελίας Πρωτο¬ 
δικών Γ ρεβενών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 18 παρ. 1 και 3 του Κώδικα 
Οργανισμού Δικαστηρίων και κατάστασης Δικαστικών λει¬ 
τουργών (Κ.Ν. 1756/1988). 

2. Τις διατάξεις του άρθρου 29 Α του Ν. 1558/1985 
όπως προσετέθηκαν με το άρθρο 27 του Ν. 2081/1992 
ΦΕΚ 154/10.9.1992 τ.Α’. 

3. Το έγγραφο του Πρωτοδικείου Γρεβενών με αριθμό 
123/19.5.1995. 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Δημοσίου, αποφα¬ 
σίζουμε: 

Ορίζουμε προσωρινά τόπο συνεδριάσεων του Ειρηνοδι¬ 
κείου, του Πρωτοδικείου και της Εισαγγελίας Πρωτοδικών 
Γ ρεβενών το παράπηγμα που βρίσκεται στην Πλατεία Αι- 
μιλιανού στα Γρεβενά, εξ αιτίας των πρόσφατων σεισμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαΐου 1995 

Ο ΥΠΟΥΡΓΟΣ 

ΑΝΑΣΤΑΣΙΟΣ ΠΕΠΟΝΗΣ 


Αριθ. 60250 (3) 

Ορισμός τόπου συνεδριάσεων των υπηρεσιών του Ειρηνο¬ 
δικείου Πταισματοδικείου και Μεταβατικού Μονομε¬ 
λούς Πλημμελειοδικείου Εορδαίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 18 παρ. 1 και 3 του Κώδικα 
Οργανισμού Δικαστηρίων και κατάστασης Δικαστικών λει¬ 
τουργών (Κ.Ν. 1756/1988). 

2. Τις διατάξεις του άρθρου 29 Α του Ν. 1558/1985 
όπως προσετέθηκαν με το άρθρο 27 του Ν. 2081/1992 
ΦΕΚ 154/10.9.1992 τ.Α - . 

3. Το από 22.5.1995 έγγραφο του Ειρηνοδικείου Γρε¬ 
βενών. 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Δημοσίου, αποφα¬ 
σίζουμε: 

Ορίζουμε προσωρινά τόπο συνεδριάσεων των υπηρε¬ 
σιών, του Ειρηνοδικείου Πταισματοδικείου και Μεταβατι¬ 
κού Μονομελούς Πλημμελειοδικείου Εορδαίας τα γρα¬ 
φεία 11 και 17 που βρίσκονται στο ισόγειο του κτιρίου της 
Αστυνομικής υποδιεύθυνσης Πτολεμαΐδας επί της οδού 
Τραπεζούντος 2, εξ αιτίας των πρόσφατων σεισμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαΐου 1995 

Ο ΥΠΟΥΡΓΟΣ 

ΑΝΑΣΤΑΣΙΟΣ ΠΕΠΟΝΗΣ 
-♦- 

Αριθ. 1763 (4) 

Σύσταση ίδιου Κοινοτικού Νομικού Προσώπου στην Κοιν. 
Πυλίου Ν. Δωδεκανήσου με την επωνυμία «ΣΧΟΛΙΚΗ 
ΕΠΙΤΡΟΠΗ ΔΗΜΟΤΙΚΩΝ ΣΧΟΛΕΙΩΝ ΠΥΛΙΟΥ - ΑΜΑ- 
ΝΙΟΥ - ΛΙΝΟΠΟΤΙΟΥ - ΝΗΠΙΑΓΩΓΕΙΟΥ ΚΑΙ ΕΣΠΕΡΙ¬ 
ΝΟΥ ΓΥΜΝΑΣΙΟΥ». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΔΩΔ/ΣΟΥ 
Έχοντας υπόψη: 

1. Τις διατάξεις του άρθρου 5 του Ν. 1894/90 «Για την 
Ακαδημία Αθηνών και άλλες εκπαιδευτικές διατάξεις». 

2. Τις διατάξεις του άρθρου 187 τσί» Π.Δ/τος 323/89 
«Δημοτικός και Κοινοτικός Κώδικας». 

3. Τις διατάξεις του άρθρου 11 του Ν. 2130/94. 

4. Την αριθ. 56α/95 απόφαση του Κοινοτικού Συμ/λίου 
Κοιν/τας Πυλίου. 

5. Την ΔΕ 2345/95 απόφαση του Περιφερειακού Δ/ντή 
Δωδεκανήσου «παροχή εξουσιοδότησης για άσκηση αρ¬ 
μοδιοτήτων στον Προϊστάμενο του Τμήματος Εσωτερικών 
του Επαρχείου Κω, αποφασίζουμε: 

Α. Συνιστούμε στην Κοινότητα Πυλίου Νομού Δωδεκα¬ 
νήσου ίδιο Κοινοτικό Νομικό Πρόσωπο με την επωνυμία 
«ΣΧΟΛΙΚΗ ΕΠΙΤΡΟΠΗ ΔΗΜΟΤΙΚΩΝ ΣΧΟΛΕΙΩΝ ΠΥΛΙΟΥ 
- ΑΜΑΝΙΟΥ - ΛΙΝΟΠΟΤΙΟΥ - ΝΗΠΙΑΓΩΓΕΙΟΥ ΚΑΙ ΕΣΠΕ¬ 
ΡΙΝΟΥ ΓΥΜΝΑΣΙΟΥ». 

Β. Σκοπός του Ν.Π. είναι: 

1. Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

2. Η εκτέλεση μικρών έργων για την επισκευή και συ¬ 
ντήρηση κτιρίων. 

3. Η αποκατάσταση φθορών και ζημιών των επίπλων, 
του εξοπλισμού, και γενικά των διδακτηριακών εγκατα¬ 
στάσεων. 

4. Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα, σκεύη, βιβλία 
για τη σχολική βιβλιοθήκη, και γενικά όλα τα μέσα που εί¬ 
ναι απαραίτητα για τη λειτουργία τους, και γενικά η λήψη 
όλων των μέτρων που κρίνονται απαραίτητα και αναγκαία 
για τη στήριξη της διοικητικής λειτουργίας των Σχολικών 
Μονάδων της Κοινότητας. 

Γ. Πόροι της Σχολικής Επιτροπής είναι: 

1. Η ετήσια επιχορήγηση της Κοινότητας. 

2. Η ετήσια επιχορήγηση του Κράτους. 

3. Κάθε είδους δωρεές, εισφορές, κληρονομιές, κλη¬ 
ροδοσίες. 

4. Εισπράξεις από το αντίτιμο των παρεχομένων πραγ¬ 
μάτων και υπηρεσιών. 

5. Πρόσοδοι από την περιουσία του. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας Πυ- 
λίου, η οποία δεν είναι δυνατόν να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κως, 12 Μαΐου 1995 

Με εντολή Περιφ/κού Δ/ντή 
Η Προϊσταμένη 
ΕΛ. ΖΑΡΑΚΑ ΚΑΜΑΤΕΡΟΥ 

-*- 

Αριθ. 6943 (5) 

Σύσταση ίδιου Κοινοτικού Νομικού Προσώπου στην Κοι¬ 
νότητα Κόσκινού Επαρχίας Ρόδου Ν. Δωδεκανήσου με 
την επωνυμία «Σχολική Επιτροπή Δημοτικού Σχολείου 
και Νηπιαγωγείου». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΔΩΔ/ΣΟΥ 

Έχοντας υπόψη: 

1. Τις διατάξεις: 

α) Των παρ. 8-15 του άρθρου 5 του Ν. 1894/90 «Για 
την Ακαδημία Αθηνών και άλλες εκπαιδευτικές διατάξεις» 
(ΦΕΚ 110/τ.Α ) και 

β) Του άρθρου 187 του Δ.Κ.Κ. (Π.Δ. 323/89) (ΦΕΚ 
146/τ.Α ) σε συνδυασμό με τις όποιες του άρθρου 11 του 
Ν. 2130/93. 

2. Την αριθ. 49/1995 απόφαση του Κοινοτικού Συμβου¬ 
λίου Κόσκινού Νομού Δωδ/σου, για την σύσταση σχολικής 
επιτροπής, αποφασίζουμε: 

1. Συνιστούμε στην Κοινότητα Κόσκινού, Επαρχίας Ρό¬ 
δου, Νομού Δωδεκανήσου ίδιο Νομικό Πρόσωπο με το 
όνομα: 

«Σχολική Επιτροπή Δημοτικού Σχολείου και Νηπιαγω¬ 
γείου Κοινότητας Κόσκινού». 

Το Διοικητικό Συμβούλιο της σχολικής επιτροπής εκλέ¬ 
γει από τα μέλη του τον Αντιπρόεδρο, τον Γραμματέα και 
τον Ταμία. 

3. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
Σχολείων και του κάθε είδους εξοπλισμού τους, 
δ) Η εισήγηση προς τις αντίστοιχες διευθύνσεις πρωτο¬ 


βάθμιας και δευτεροβάθμιας εκπαίδευσης για τον εφο¬ 
διασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

4. Πόροι της Σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας. 

γ) Κάθε είδους δωρεές, εισφορές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

5. Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόε¬ 
δρο. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας Κό¬ 
σκινού το ύψος της οποίας δεν μπορεί να προσδιορι¬ 
στεί. 

Με την παρούσα μας παύει να ισχύει η αριθ. 6164/ 
9.4.91 απόφασή μας, που δημοσιεύθηκε στο ΦΕΚ 284/ 
τ.Β/91. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 15 Μαΐου 1995 

Ο Περιφερειακός Διευθυντής 
ΓΙΑΝΝΗΣ ΜΑΧΑΙΡΙΔΗΣ 

-♦- 

Αριθ. ΕΣ. 945 (6) 

Τροποποίηση συστατικής πράξης Νομικού Προσώπου 
στο Ν. Πρέβεζας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΠΡΕΒΕΖΑΣ 
Έχοντας υπόψη: 

1. Την αριθ. ΕΣ. 8258/13.9.1990 απόφαση του Νο¬ 
μάρχη Πρέβεζας, που δημοσιεύθηκε στο ΦΕΚ 665/ 
22.10.90 τεύχος Β’ και αφορά τη σύσταση νομικού προ¬ 
σώπου με την επωνυμία «ΣΧΟΛΙΚΗ ΕΠΙΤΡΟΠΗ ΔΗΜ. 
ΣΧΟΛΕΙΟΥ Ν. ΓΟΡΓΟΜΥΛΟΥ - ΓΟΡΓΟΜΥΛΟΥ - ΚΑ- 
ΣΤΡΙΟΥ ΓΟΡΓΟΜΥΛΟΥ». 

2. Την αριθ. 3/95 ΑΚΣ Γοργομύλου, που λήφθηκε νομό¬ 
τυπα και αφορά την τροποποίηση της αριθ. 31 /90 ομοίας 
του κατά το όνομα του ανωτέρω Νομικού Προσώπου από: 
«ΣΧΟΛΙΚΗ ΕΠΙΤΡΟΠΗ ΔΗΜ. ΣΧΟΛΕΙΟΥ Ν. ΓΟΡΓΟΜΥ- 
ΛΟΥ - ΓΟΡΓΟΜΥΛΟΥ - ΚΑΣΤΡΙΟΥ ΓΟΡΓΟΜΥΛΟΥ» σε 
«ΣΧΟΛΙΚΗ ΕΠΙΤΡΟΠΗ ΔΗΜ. ΣΧΟΛΕΙΟΥ Ν. ΓΟΡΓΟΜΥ- 
ΛΟΥ - ΓΟΡΓΟΜΥΛΟΥ», λόγω καταργήσεως του Δημ. 
Σχολείου Καστρίου Γοργομυλου, αποφασίζουμε: 

Τροποποιούμε την παρ. 1 της αριθ. ΕΣ. 8253/13.9.90 
συστατικής πράξης του ανωτέρω Νομικού Προσώπου 
κατά το μέρος που αναφέρεται στο όνομα αυτού, όπως 
παρακάτω: από «ΣΧΟΛΙΚΗ ΕΠΙΤΡΟΠΗ ΔΗΜ. ΣΧΟΛΕΙΟΥ 
Ν. ΓΟΡΓΟΜΥΛΟΥ - ΓΟΡΓΟΜΥΛΟΥ - ΚΑΣΤΡΙΟΥ ΓΟΡ- 
ΓΟΜΥΛΟΥ» σε «ΣΧΟΛΙΚΗ ΕΠΙΤΡΟΠΗ ΔΗΜ. ΣΧΟΛΕΙΟΥ 
Ν. ΓΟΡΓΟΜΥΛΟΥ - ΓΟΡΓΟΜΥΛΟΥ». 

Από τις διατάξεις αυτής της απόφασης δεν προκαλείται 
δαπάνη σε βάρος του πρ/σμού του. 

Κατά τα λοιπά ισχύει η αριθ. ΕΣ. 8253/13.9.90 από¬ 
φασή μας. 

Η παρούσα να δημοσιευθεί στην Εφημερίδα της Κυβερ- 
νήσεως. 

Πρέβεζα, 3 Μαΐου 1995 

Ο Περιφ/κός Διευθυντής 

ΣΤΑΘΗΣ ΖΑΒΙΤΣΑΝΟΣ 

- + - 

Αριθ. ΕΣ. 945 (7) 

Τροποποίηση συστατικής πράξης Νομικού Προσώπου 
στο Ν. Πρέβεζας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΠΡΕΒΕΖΑΣ 
Έχοντας υπόψη: 

1. Την αριθ. ΕΣ. 8253/13.9.1990 απόφαση του Νο¬ 
μάρχη Πρέβεζας, που δημοσιεύθηκε στο ΦΕΚ 665/ 
22.10.90 τεύχος Β' και αφορά τη σύσταση νομικού προ¬ 
σώπου με την επωνυμία «ΣΧΟΛΙΚΗ ΕΠΙΤΡΟΠΗ ΝΗΠΙΑ¬ 
ΓΩΓΕΙΟΥ Ν. ΓΟΡΓΟΜΥΛΟΥ - ΓΟΡΓΟΜΥΛΟΥ». 

2. Την αριθ. 3/95 ΑΚΣ Γοργομύλου, που λήφθηκε νομό¬ 
τυπα και αφορά την τροποποίηση της αριθ. 31/90 ομοίας 
του κατά το όνομα του ανωτέρω Νομικού Προσώπου από: 
«ΣΧΟΛΙΚΗ ΕΠΙΤΡΟΠΗ ΝΗΠΙΑΓΩΓΕΙΟΥ Ν. ΓΟΡΓΟΜΥ- 
ΛΟΥ - ΓΟΡΓΟΜΥΛΟΥ» σε «ΣΧΟΛΙΚΗ ΕΠΙΤΡΟΠΗ ΝΗΠΙΑ¬ 
ΓΩΓΕΙΟΥ Ν. ΓΟΡΓΟΜΥΛΟΥ», λόγω καταργήσεως του 
Δημ. Σχολείου Καστρίου Γοργομυλου, αποφασίζουμε: 

Τροποποιούμε την παρ. 1 της αριθ. ΕΣ. 8253/13.9.90 
συστατικής πράξης του ανωτέρω Νομικού Προσώπου 


κατά το μέρος που αναφέρεται στο όνομα αυτού, όπως 
παρακάτω: από «ΣΧΟΛΙΚΗ ΕΠΙΤΡΟΠΗ ΝΗΠΙΑΓΩΓΕΙΟΥ 
Ν. ΓΟΡΓΟΜΥΛΟΥ - ΓΟΡΓΟΜΥΛΟΥ» σε «ΣΧΟΛΙΚΗ ΕΠΙ¬ 
ΤΡΟΠΗ ΝΗΠΙΑΓΩΓΕΙΟΥ Ν. ΓΟΡΓΟΜΥΛΟΥ». 

Από τις διατάξεις αυτής της απόφασης δεν προκαλείται 
δαπάνη σε βάρος του πρ/σμού του. 

Κατά τα λοιπά ισχύει η αριθ. ΕΣ. 8253/13.9.90 από¬ 
φασή μας. 

Η παρούσα να δημοσιευθεί στην Εφημερίδα της Κυβερ- 
νήσεως. 

Πρέβεζα, 3 Μαΐου 1995 

Ο Περιφ/κός Διευθυντής 

ΣΤΑΘΗΣ ΖΑΒΙΤΣΑΝΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στο ΦΕΚ 470/Β/28.6.1991 δημοσιεύτηκε η 29500/ 
506/1991 Απόφαση της Διευθύντριας της Δ/νσης Οικι¬ 
στικής Πολιτικής και Κατοικίας Υ.ΠΕ.ΧΩ.Δ.Ε. με την 
οποία εγκρίθηκε τροποποίηση του Καταστατικού του Ο.Σ. 
Υπαλλήλων Πολιτικής Αεροπορίας Υπουργείου Μεταφο¬ 
ρών και Επικοινωνιών Συν. Π.Ε., γίνεται η εξής διόρθωση: 

Στη σελίδα 3994 του ΦΕΚ 470/Β/28.6.1991 στην αρι¬ 
στερή στήλη και στον 4ο στίχο από το τέλος, το εσφαλ¬ 
μένο «ή Δήμων Κύμης ή Αιδηψού του Νομού Εύβοιας» στο 
ορθό «ή Δήμου Κύμης ή Κοινότητας Ροβιών Νομού Εύ¬ 
βοιας». 

(Απο το Υπουργείο ΠΕ.ΧΩ.Δ.Ε.) 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


1 

Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας 

104 32 

ΤΕΙΕΧ 

22.3211 ΥΡΕΤΘΒ 

λειτουρ'γούν καθημερινά από 8.00' έως 13.00' 

ΡΑΧ 

5234312 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
"ΒΙΒΛΙΟΘΗΚΗ: Σολωμού 51 τηλ.: 52.48.188 

•Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ Τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ οτην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' 

Δρχ. 

20.000 

Δρχ. 

1.000 

β) » » 

» 

Β' 

» 

40.000 

» 

2.000 

γ) » » 

» 

Γ 

» 

10.000 

» 

500 

δ) » » 

» 

Δ' 

» 

40.000 

» 

2.000 

ε) » » 

» 

Αναπτυξιακών Πράξεων 

» 

25.000 

» 

1.250 

στ) » » 

» 

Ν.Π.Δ.Δ. 

» 

10.000 

» 

500 

ζ) » » 

» 

ΠΑΡΑΡΤΗΜΑ 

» 

5.000 

» 

250 

η) » » 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » » 

» 

Αν. Ειδικού Δικαστηρίου 

» 

3.000 

» 

150 

ι) » » 

» 

Α.Ε. 8ι Ε.Π.Ε. 

» 

210.000 

» 

10.500 

ια) Για όλα τα Τεύχη εκτός ΤΑΕ-ΕΠΕ 

» 

110.000 

» 

5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







